paragraph_text: Studirao je komparativnu književnost i filozofiju na Filozofskom fakultetu, a diplomirao kazališnu režiju na Akademiji dramske umjetnosti u Zagrebu. Režirao je stotinjak predstava u Hrvatskoj, Sloveniji i Bosni i Hercegovini. Za svoje predstave dobio je niz nagrada, među kojima Rektorovu nagradu za režiju predstave Romanca o tri ljubavi Antuna Šoljana, Lapsus teatra (1995.) i Nagradu hrvatskog glumišta za najbolju režiju i najbolju predstavu Brak iz računa Anton Čehova, Kazališta Kerempuh (2007).